
vízterhelési díjkedvezmény igényvbevételéről

amely létrejött egyrészről Budapest Főváros Önkormányzata (1052 Budapest, Városház u. 9-11., törzskönyvi azonosító: 735638, adószám: 15735636-2-41, bankszámlaszám: 11784009-15490012, képviseli: Tarlós István főpolgármester), a továbbiakban: Önkormányzat,

másrészről a Fővárosi Csatornázási Művek Zártkörűen Működő Részvénytársaság (1087 Budapest, Asztalos Sándor u. 4., képviseli: Palkó György vezérigazgató), a továbbiakban: Közszolgáltató (a továbbiakban együtt: Felek) között a mai napon a következő feltételekkel:

1. A környezetterhelési díjról szóló 2003. évi LXXXIX. törvény (a továbbiakban: Törvény) 26. §. (3) bekezdésében kapott felhatalmazás alapján kiadott 270/2003. (XII.24.) Korm. rendelet 3. § (2) és (3) bekezdése szerint a környezetterhelést csökkentő környezetvédelmi beruházások után vízterhelési díjkedvezmény vehető igénybe, amelyre a közszolgáltató és az önkormányzat írásos megállapodása esetén a közszolgáltató jogosult.

Felek a Fővárosi Önkormányzat beruházásában megépülő Budapesti Komplex Integrált Szennyvízelvezetési és Szennyvíztisztítási Program (BKISZ) III. projekt 1. részfeladat keretében 2015. évben megvalósuló, a Dél-budai régió területéről gyűjtött szennyvíz Központi Szennyvíztisztító telepre történő felvezetés munkálataira tekintettel megállapodnak abban, hogy a vízterhelési díjra vonatkozó díjkedvezmény igénybevételére Közszolgáltató jogosult. Ennek megfelelően a Közszolgáltató Budapesten az üzemeltetéséhez kapcsolódó vízterhelést csökkentő környezetvédelmi beruházások után jogosult igénybe venni a vízterhelési díjkedvezményt a 270/2003 (XII. 24.) Korm. rendelet szerinti feltételekkel. 

 A díjkedvezmény igénybevétele a Törvény 15.§ (2) bekezdése alapján a BKISZ III. projekt kivitelezési munkáinak időtartamára, évente időarányosan érvényesíthető. A kivitelezési munkakezdésre 2014. június 19-én került sor, a létesítmény várhatóan 2016. március 31-ig készül el (próbaüzemeltetéssel együtt).
	A beruházás a Közszolgáltatót az alábbi telephelyek és szabadkiömlők vonatkozásában érinti:
· szivattyútelepek: Mária Terézia utca, Háros utca és Váza utca,
· szabadkiömlők: Tóth József utca északi; Tóth József utca déli; Sörház utca; Vágóhíd utca és Vasút utca.
	
	A  	2015. évben érvényesíthető (a felsorolt telephelyeket érintő) díjkedvezmény várható összege 88.383 ezer Ft, azaz nyolcvannyolcmillió-háromszáznyolcvanháromezer forint.



2. A díjkedvezmény vagy díjvisszaigénylés mértékét a hivatkozott Korm. rendelet 3.§ (5) bekezdése határozza meg.








3. A jelen megállapodásban nem szabályozott kérdésekben a 2003. évi LXXXIX. törvény, a 270/2003. (XII.24.) Korm. rendelet, továbbá a vonatkozó egyéb jogszabályok az irányadóak.

